เงินบาท 32.18 บาทต่อดอลลาร์ แข็งค่าเล็กน้อย
เงินบาทเปิดตลาด 32.18 บาทต่อดอลลาร์ แข็งค่าเล็กน้อย แต่แนวโน้มอ่อนค่า
18 มี.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.18 บาท/ดอลลาร์ แข็งค่าจาก เย็นวานที่ปิดตลาดที่ระดับ 32.32 บาท/ดอลลาร์
เงินบาทเช้านี้ปรับแข็งค่าขึ้นจากเมื่อวาน เนื่องจากมี flow จากผู้ส่งออกทองคำ หลังจากที่ราคาทองคำในตลาดนิวยอร์กเมื่อคืนนี้ปรับเพิ่มขึ้นไป 40 ดอลลาร์/ออนซ์ อย่างไรก็ดี เงินบาทยังอยู่ในทิศทางที่อ่อนค่า เนื่องจากผลกระทบทางเศรษฐกิจจากปัญหาการแพร่ระบาดของไวรัสโควิด-19 ส่งผลให้มีเงินทุนไหลออกจากภูมิภาครวมถึงไทยด้วย
นักบริหารเงิน คาดว่า วันนี้เงินบาทจะเคลื่อนไหวในกรอบ 32.05-32.25 บาท/ดอลลาร์